ECL พุ่งแรง 8% โบรกฯเชียร์ซื้อเป้า 3.50 บ. มองกำไรปี 65-66 “ออลไทม์ไฮต่อเนื่อง”
ECL พุ่งแรง 8% โบรกฯเชียร์ซื้อเป้า 3.50 บาท มองกำไรปี 65-66 “ออลไทม์ไฮต่อเนื่อง” โดย ณ เวลา 15:51 น. อยู่ที่ระดับ 3.16 บาท บวกไป 0.24 บาท
ECL พุ่งแรง 8% โบรกฯเชียร์ซื้อเป้า 3.50 บาท มองกำไรปี 65-66 “ออลไทม์ไฮต่อเนื่อง” โดย ณ เวลา 15:51 น. อยู่ที่ระดับ 3.16 บาท บวกไป 0.24 บาท
5 ม.ค. 2565

ผู้สื่อข่าวรายงานว่า วันนี้ (5 ม.ค.65) ราคาหุ้น บริษัท ตะวันออกพาณิชย์ลีสซิ่ง จำกัด (มหาชน) หรือ ECL ณ เวลา 15:51 น. อยู่ที่ระดับ 3.16 บาท บวกไป 0.24 บาท หรือขึ้นไป 8.22% โดยทำจุดสูงสุด 3.20 บาท และทำจุดต่ำสุด 2.92 บาท ด้วยมูลค่าการซื้อขาย 153.63 ล้านบาท ราคาหุ้นแรงในรอบ 3 ปี 10   เดือนโดยเทียบตั้งแต่หุ้นยืนที่ระดับ 3.22 บาท เมื่อวันที่ 28 ก.พ.61

บริษัทหลักทรัพย์ เคจีไอ (ประเทศไทย) จำกัด (มหาชน) ระบุในบทวิเคราะห์ว่า คงคำแนะนำ “ซื้อ” ECL ราคาพื้นฐาน 3.50 บาท ซึ่งประเมินแนวโน้มกำไรปี 2565-2566 จะเดินหน้าทำจุดสูงสุดใหม่ต่อเนื่องจากปี 2564 จากการปรับคุณภาพพอร์ตสินเชื่อในช่วง 1-2 ปีที่ผ่านมาจนทำให้หนี้เสียลดลงอย่างมีนัยสำคัญ
รวมทั้งเดินแผนขยายพอร์ตเชิงรุกไปยังธุรกิจใหม่ๆต้นปี 2565 ได้แก่ ธุรกิจจำนำทะเบียนรถ เน้นลูกค้าเก่าประวัติดีหรือผ่อนรถครบแล้ว และสินเชื่อรถอีวี จักรยานยนต์และรถเพื่อการพาณิชย์ ทำให้คาดแนวโน้มกำไรจะเติบโตเพิ่มขึ้น 18% เฉลี่ยปี 2564-2567
อีกทั้งประเมิน PBV จะถูก Re-rate ขึ้นตามแนวโน้มการปรับขึ้นของ ROE จาก 3.50% ในปี 2563 เป็น 10.70% ในปี 2567 และราคาเป้าหมายอิง PBV 2 เท่า